Faapuupuu le mataupu:  Islamabad, Pakistan (CNN) Ua taofia e leoleo le silia ma le 500 o matua i totonu ma faataamilo i le taulaga i matu sisifo o Pakisitana o Peshawar ona o le le faatagaina o a latou fanau e fai le tui puipui o le polio, o le tala lea a se ofisa i le Aso Lua. Na taʻua e le Sui Komesina o Peshawar, Riaz Khan Mehsud i le CNN, o le 513 na puʻeina i le Aso Gafua ma le Aso Lua, o se vaega o le tauiviga a le malo e faia tui puipui o le polio i vaega o le itumalo o Khyber Pakhtunkhwa i Pakistan. O i latou na puʻea faapagotaina, o le a faasaʻolotoina i latou pe afai latou te sainia se pepa o loo taʻutino mai ai o le a latou faatagaina a latou fanau e fai tui puipui, e tusa ai ma le sui komesina. O le fua faatatau o tui puipui a Pakisitana e matua maualalo lava ona o le tele o mafuaaga, e aofia ai osofaiga i tagata faigaluega faafomaʻi, o le sosola ese o tagata ona o le faaauau pea o gaoioiga a le militeli ma le leai o se faatuatuaga a nisi o aiga. Po o le ā lava le māfuaaga, ae o le mea moni e faapea, o le toʻatele o tamaiti e lē o faia ni tui puipui, o loo iai sona aafiaga. O nei tui ua faapea mai ua mafai ona tafiesea ai le polio i le tele o vaega o le lalolagi. Peitaʻi, e tusa ai ma le Global Polio Eradication Initiative, o se faiga paaga a le malo ma faalapotopotoga tumaoti lea e aofia ai le Faalapotopotoga o le Soifua Maloloina i le Lalolagi ma le Faaputugatupe a Malo Aufaatasi mo Tamaiti (UNICEF), e ese lava Pakistan. O le atunuu i Saute o Asia, o loo taʻimua ai i isi atunuu uma i le tele o tagata fou ua aafia i le polio i tausaga talu ai nei, ma e toʻaiva i latou mai le toʻa 10 ua lipotia mai i lenei tausaga. I le 2014, e 327 tagata na aafia i le faamaʻi pipisi i Pakisitana. O le isi atunuu na sosoo ai o Nigeria, ma e 36 tagata na aafia ai. O loo faamoemoe le pulega i le itumalo o Khyber Pakhtunkhwa e faamautinoa ua maua e tamaiti e 2.7 miliona i inā ni tui puipui. Na taʻua e Mehsud, e silia i le 13,000 mataupu na latou iloa ai e leʻi faia faapea e mātua talu mai le faalauiloaina o le polokalame i itumalo i le lua vaiaso talu ai. Na taʻua e Dr. Bilal Ahmad, o se taʻitaʻi o le vaega a le UNICEF i Pakisitana, o le gaoioiga e leʻi faia muamua a le malo, o se taumafaiga e faatoʻā foʻia ai le polio mai i vaega o loo iai le tele o aiga ua mumusu e fai tui puipui mo a latou fanau. Na faapea mai Ahmad: "Na taumafai muamua le ʻaufaigaluega e faatalitonu i latou, ona sosoo ai lea ma o latou pule, ona sosoo ai lea ma sui sinia o le nuu". "O lenei gaoioiga a le malo, o le laasaga mulimuli lea i le...
O mātua e sainia se taʻutinoga o le a tuiina a latou fanau, o le a faasaʻolotoina. E tele atu i Pakistan mataupu fou o le polio nai lo se isi lava atunuu. Ua tele tausaga o taulaʻi atu tagata faatupu vevesi i tagata faigaluega o le soifua mālōlōina o loo faia tui puipui.